Peeter Puusemp

Peeter Puusemp (sündinud 4. veebruaril 1947 Sadala vallas Tartumaal) on eesti matemaatik.Eesti teaduse biograafiline leksikon, 3. köide

 Haridus 
Peeter Puusemp on kooliõpetaja poeg. Ta on õppinud Unipiha ja Luke Algkoolis 1954–57, lõpetanud Sadala Keskkooli 1965 ja Tartu Riikliku Ülikooli matemaatikateaduskonna matemaatika erialal 1970; TRÜ aspirant (algebra ja geomeetria kateeder) 1971–74. Täiendusõpe: A. Ždanovi nim Leningradi Riiklik Ülikool 1978–79; TRÜ algebra ja geomeetria kateeder 1986; Eesti TA Küberneetika Instituut 1992.

Füüsika-matemaatikateaduste kandidaat 1981 (Valgevene TA Matemaatika Instituut, kinnitus 1982), väitekiri "Об определяемости некоторых классов конечных групп их полугруппами эндоморфизмов"; dotsent 1985.

 Töökäik 
TRÜ laborant 1970; algebra ja geomeetria kateedri assistent 1970–71; teoreetilise mehaanika kateedri assistent 1974–75.
TPI-s (TTÜ-s) 1975–2016: majandusmatemaatika kateedri assistent 1975–82, vanemõpetaja 1982–83, dotsent 1983–92; matemaatikainstituudi dotsent 1992–97, algebra ja geomeetria professor ja õppetooli juhataja 1997–2016, matemaatikainstituudi direktor 1997–2010; matemaatika-füüsikateaduskonna prodekaan 1997–2000, teadus- ja arendusprodekaan 2001/2002. Aastast 2017 TTÜ küberneetika instituudi emeriitprofessor.Tallinna Tehnikaülikooli teadusportaal

Õpetanud kõrgemat matemaatikat, matemaatilist planeerimist, tõenäosusteooriat ja matemaatilist statistika, lineaaralgebrat, tensorarvutust, üldalgebra aluseid, diskreetset matemaatika ja operatsioonianalüüsi; koostanud kõrgema matemaatika õpikuid ja õppevahendeid, sh 6-osalise "Kõrgema matemaatika ülesannete kogu" (1988–92) ja kõrgkooliõpiku "Lineaaralgebra" (2000).

 Teadustöö põhisuunad 
Algebra; rühmade määratavus endomorfismipoolrühmadega.

 Teadusorganisatoorne ja -administratiivne tegevus 
Mathematical Reviews, referent 1975–...; Eesti Matemaatika Seltsi liige, juhatuse liige ja asepresident; Ameerika Matemaatikaühingu liige. Võtnud regulaarselt osa Eesti matemaatilise elu organiseerimisest.

 Tunnustus 
TPI medal 1986
TTÜ medal Mente et Manu 1997

 Harrastused 
Kultuuriloolise kirjanduse lugemine, sünnitalu korrastamine.

 Viited 

 Teoseid 
 Идемпотенты полугрупп эндоморфизмов групп. // Уч. зап. ТГУ 366 (1975).
 On the determinity of standart wreath product by its semigroup of endomorphisms. // Proc Est. Acad. Sci. Phys. Math. 41 (1992) 4.
 Connection between Sylow subgroups of symmetric group and their semigroups of endomorphisms. // Proc. Est. Acad. Sci. Phys. Math. 42 (1993) 2.
 On the torsion subgroups and endomorphism semigroups of abelian groups. // Algebras, Groups and Geometries 14 (1997).
 Graafiteooria elemente. Tallinn, 2000.
 Lineaaralgebra. Tallinn, 2000.
 Üldalgebra alused. Tallinn, 2002.
 A standard wreath product of groups and its endomorphism semigroup. // Algebras, Groups and Geometries 20 (2003) 2.
 A semidirect product of cyclic groups and its endomorphism semigroup.// Algebras, Groups and Geometries 21 (2004) 2.
 A characterization of Schmidt groups by their endomorphism semigroups.// International J. Algebra and Computation 15 (2005) 1.

 Kirjandus 
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 385.
 Virkus, R. Tallinna Pedagoogikaülikool läbi aegade. Tallinn, 1998, 119.
 Tallinna Tehnikaülikooli professorid läbi aegade. Tallinn, 2008, 331–332.


Kategooria:Eesti matemaatikud
Kategooria:Tallinna Tehnikaülikooli professorid
Kategooria:Tartu Ülikooli matemaatikateaduskonna vilistlased
Kategooria:Sündinud 1947